钦定古今图书集成/明伦汇编/氏族典/第269卷 > 王涣之
## 钦定古今图书集成/明伦汇编/氏族典/第269卷 > 王涣之

按《宋史王汉之传》：“汉之弟涣之，字彦舟，未冠擢上第，
补武胜军节度推官，知颍上县。元祐中，为太学博士。
徽宗立，以日食求言，涣之用。大臣交荐，召对，因言‘求
言非难，听之难；听之非难，察而用之难。帝欣然延纳，
欲任以谏官、御史，辞。拜吏部员外郎，擢中书舍人。崇
宁初，进给事中、吏部侍郎，以宝文阁待制知广州。言’”
者论涣之当元祐之末，与陈瓘、龚夬、张庭坚游，解职
知舒州，入党籍，徙广州。召诣阙，言者复拾故语以阻
之，罢为洪州。张商英相，为给事中、吏部侍郎。商英去，
亦出守越。朝廷议北伐，涣之以疾提举明道宫，又四
年卒。涣之性淡泊，恬于仕进。每云：“乘车常以颠堕处
之，乘舟常以覆溺处之，仕宦常以不”遇处之，则无事
矣。其归趣如此。